ai4bharat/Pralekha huggingface dataset:
கனரகத் தொழில்கள் அமைச்சகம்
இந்தியாவில் உற்பத்தி செய்வோம் திட்டம், வாகனத் தொழில்துறையில் மாபெரும் வெற்றி: கனரக தொழில்துறை அமைச்சர்
மத்திய கனரக தொழில்கள் & பொதுத்துறை நிறுவனங்கள் துறை அமைச்சர், அரசின் 4 ஆண்டு சாதனைகள் குறித்து, செய்தியாளர்களிடம் விளக்குகிறார்.
மத்திய அரசின் 4 ஆண்டு சாதனைகள் குறித்து செய்தியாளர்களிடம் பேசிய மத்திய கனரக தொழில்கள் & பொதுத்துறை நிறுவனங்கள் துறை அமைச்சர் திரு. ஆனந்த் கீதே, இந்தியாவில் உற்பத்தி செய்வோம் திட்டம், வாகன உற்பத்தி தொழில் துறையில்தான், மாபெரும் வெற்றியடைந்துள்ளதாக கூறினார். இந்திய வாகன உற்பத்தி தொழில்துறை உலகின் மிகப்பெரிய தொழில் துறைகளில் ஒன்று என்றும், இந்தியாவின் மொத்த உள்நாட்டு உற்பத்தி வீதத்தில் 7.1% அளவிற்கும், இந்தியாவின் உற்பத்தித் துறைகளில் 22% அளவிற்கும் பங்களிப்பை அளித்து வருவதாக அவர் கூறினார். உலக கார் உற்பத்தி நிறுவனங்களின் முக்கிய உற்பத்தி தலமாக இந்திய வாகன தொழில்துறை திகழ்வதாகவும் அமைச்சர் தெரிவித்தார்.
இந்தியாவில் கலப்பு ரக மற்றும் மின்சார வாகனங்கள் உற்பத்தியை விரைவாக ஏற்றுக்கொண்டது பற்றி குறிப்பிட்ட அமைச்சர், 2015ல் தொடங்கப்பட்ட இத்திட்டம், 2020வரை 6 ஆண்டுகளுக்கு செயல்படுத்தப்படவுள்ளதாகவும் தெரிவித்தார். இத்திட்டத்தின்கீழ், 22 மூல பாகங்கள் உற்பத்தியாளர்கள், 80 ரகங்களை பதிவு செய்து, தேவைக்கேற்ப வெளியிட்டு வருவதாகவும் அவர் கூறினார். 2018 மார்ச் 31வரை அரசு, 1,86,431 மின்சார / கலப்பு ரக வாகனங்களுக்கு ரூ.256.93 கோடி அளவிற்கு நிதியுதவி அளித்துள்ளதாகவும் அமைச்சர் தெரிவித்தார்.
ஒன்பது நகரங்களில் பயன்படுத்துவதற்காக 500 மின்சார பேருந்துகளுக்கு, தமது துறை ஒப்புதல் அளித்துள்ளதாகவும், இதன் மூலம் ரூ.280 கோடி அளவிற்கு நிதி பரிமாற்றம் நடைபெறும் என எதிர்ப்பார்ப்பதாகவும் அமைச்சர் தெரிவித்தார். பொதுத்துறை வாகனப் போக்குவரத்துத் துறையில் இந்த நடவடிக்கை பெரும் மாற்றத்தை ஏற்படுத்துவதாக அமையும் என்றும் அவர் கூறினார்.
கூடுதல் விவரங்களுக்கு www.pib.nic.in என்ற வலைதளத்தைக் காணவும்.
===============
(Visitor Counter : 165
புவி அறிவியல் அமைச்சகம்
ஆழ்கடல் வளங்களை ஆய்வு செய்வதற்காக சமுத்திரயான் திட்டத்தில் நீர்மூழ்கிக் கப்பலில் 6 கிலோ மீட்டர் ஆழத்திற்கு மூன்று பணியாளர்களை அனுப்ப திட்டமிடப்பட்டுள்ளது: மத்திய புவி அறிவியல் துறை அமைச்சர் திரு கிரண் ரிஜிஜு
சமுத்திரயான் திட்டத்தில் ஒரு நீர்மூழ்கிக் கப்பலில் 6000 மீட்டர் ஆழத்திற்கு மூன்று பணியாளர்களை அனுப்பி, ஆழ்கடல் வளங்கள் ஆய்வு மற்றும், பல்லுயிர் மதிப்பீடு மேற்கொள்ளத் திட்டமிடப்பட்டுளளது. வளங்களை ஆராய்வதற்காக பயன்படுத்தப்படுவதால் நீர்மூழ்கிக் கப்பல் இந்த திட்டம் சுற்றுச்சூழலை பாதிக்காது.
நாட்டின் மொத்த உள்நாட்டு உற்பத்தி வளர்ச்சிக்கான அம்தங்களைக் கொண்ட அரசின் நீலப் பொருளாதாரக் கொள்கைக்கு ஏற்ப ஆழ்கடல் இயக்கம் அமைந்துள்ளது. நாட்டின் பொருளாதார வளர்ச்சி, மேம்பட்ட வாழ்வாதாரங்கள், வேலைவாய்ப்புகள், கடல் சுற்றுச்சூழல் பாதுகாப்பு ஆகியவற்றுக்காக கடல் வளங்களின் நிலையான பயன்பாட்டை இத்திட்டம் நோக்கமாகக் கொண்டுள்ளது.
இந்த தகவலை மாநிலங்களவையில் எழுத்துப் பூர்வமாக அளித்த பதிலில் மத்திய புவி அறிவியல் துறை அமைச்சர் திரு ரிஜிஜு அவைக்குத் தெரிவித்துள்ளார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1945355
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 165.70 கோடியைக் கடந்தது
நாட்டில் கடந்த 24 மணி நேரத்தில் 62 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 165.04 கோடியைக்  கடந்தது. 181,35,047 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 3,52,784 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,87,13,494 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 94.21 சதவீதமாக உள்ளது. கடந்த 24 மணி நேரத்தில் 2,34,281 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 18,84,937 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 4.59 சதவீதமாக உள்ளது.
கடந்த 24 மணி நேரத்தில் 16,15,993 கொவிட் பரிசோதனைகள் செய்யப்பட்டன. இதுவரை சுமார் 72.73 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 16.40 சதவீதமாக உள்ளது. தினசரித் தொற்று விகிதம் 14.50 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793589
ரசாயனம் மற்றும் உரங்கள் அமைச்சகம்
கருப்பு பூஞ்சை தொற்றுக்கு பயன்படுத்தப்படும் ‘ஆம்போடெரிசின்-பி’ மருந்து பற்றாக்குறை விரைவில் தீர்க்கப்படும்: மத்திய அமைச்சர் திரு மன்சுக் மாண்டவியா உறுதி
‘மியூகோமிகோசிஸ்’ எனப்படும் கருப்பு பூஞ்சை தொற்று சிகிச்சைக்கு பயன்படுத்தப்படும், ‘ஆம்போடெரிசின்-பி’ மருந்தின் பற்றாக்குறை விரைவில் தீர்க்கப்படும் என மத்திய ரசாயணம் மற்றும் உரத்துறை இணையமைச்சர் திரு மன்சுக் மாண்டவியா இன்று தெரிவித்தார்.
இதை இந்தியாவில் உற்பத்தி செய்ய, இன்னும் 3 நாட்களுக்குள், மேலும் 5 மருந்து கம்பெனிகள் அனுமதி பெறும் என்றும், தற்போதுள்ள 6 மருந்து நிறுவனங்கள் இந்த மருந்தின் தயாரிப்பை ஏற்கனவே அதிகரிக்கத் தொடங்கியுள்ளன என்றும் அவர் தெரிவித்தார்.
6 லட்சம் ‘ஆம்போடெரிசின்-பி’ குப்பிகளை இறக்குமதி செய்ய, இந்திய நிறுவனங்கள் ஆர்டர் கொடுத்துள்ளன என்றும், நிலைமையை சுமூகமாக்க, அரசு அனைத்து நடவடிக்கைகளை எடுக்கிறது என்றும் மத்திய அமைச்சர் திரு மன்சுக் மாண்டவியா தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1720367
சுகாதாரம் மற்றும் குடும்ப நலத்துறை அமைச்சகம்
கோவிட்-19: மேலும் சிலருக்கு உறுதி செய்யப்பட்டுள்ளது
ஜெய்பூரில் மேலும் ஒருவருக்கு கோவிட்-19 உறுதி செய்யப்பட்டுள்ளது. இவர் ஏற்கனவே, உறுதி செய்யப்பட்ட இத்தாலிய நோயாளியின் மனைவியாவார். ஜெய்பூரில் 14 இத்தாலியர்கள், ஒரு இந்தியருக்கு கோவிட்-19 பாதிப்பு உறுதி செய்யப்பட்டுள்ளது.
தில்லியில் கோவிட்-19 உறுதி செய்யப்பட்ட ஒருவரின் ஆக்ரா குடும்ப உறுப்பினர்கள் 6 பேருக்கும் கோவிட்-19 உறுதி செய்யப்பட்டுள்ளது.
இத்துடன் தெலங்கானாவில் 2 பேருக்கு அதிகபட்ச காய்ச்சல் கண்டறியப்பட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பணியாளர் நிர்வாகம் மற்றும் ஆளுகை சீர்திருத்தங்களில் இருதரப்பு ஒத்துழைப்பை மேம்படுத்துவதற்கான புரிந்துணர்வு ஒப்பந்தத்தில் இந்தியா மற்றும் காம்பியா கையெழுத்து
பணியாளர் நிர்வாகம் மற்றும் ஆளுகை சீர்திருத்தங்களில் இருதரப்பு ஒத்துழைப்பை மேம்படுத்துவதற்கான புரிந்துணர்வு ஒப்பந்தத்தில் இந்திய அரசின் பணியாளர், பொதுமக்கள் குறைத்தீர்ப்பு மற்றும் ஓய்வூதியம் அமைச்சகத்தின் நிர்வாக சீர்திருத்தங்கள் மற்றும் பொதுமக்கள் குறைத்தீர்ப்பு துறை மற்றும் காம்பியா குடியரசின் குடியரசுத் தலைவர் அலுவலகத்தின் பொதுசேவை ஆணையம் ஆகியவை 2021 ஜூலை 8 அன்று கையெழுத்திட்டன.
நிர்வாக சீர்திருத்தங்கள் மற்றும் பொதுமக்கள் குறைதீர்ப்பு துறையின் சார்பாக அதன் செயலாளர் திரு சஞ்சய் சிங் மற்றும் காம்பியா பொதுசேவை ஆணையத்தின் சார்பாக அதன் தலைவர் மேன்மைமிகு திரு லாமின் ஈ சிங்காட்டே ஆகியோர் புரிந்துணர்வு ஒப்பந்தத்தில் கையெழுத்திட்டனர்.
காம்பியா நாட்டின் பொது சேவை ஆணையம், வெளியுறவு அமைச்சகம், செனகலில் உள்ள இந்திய தூதரகத்தின் தூதர் ஆகியோர் இந்த நிகழ்ச்சியில் காணொலி மூலம் பங்கேற்றனர்.
அரசின் செயல்திறன் மேலாண்மை அமைப்பை மேம்படுத்துதல், பங்களிப்பு ஓய்வூதிய திட்டத்தை செயல்படுத்துதல், மின்னணு மூலம் அரசுப் பணிகளுக்கு ஆட்தேர்வு உள்ளிட்டவற்றில் ஒத்துழைப்பை மேம்படுத்த இந்த புரிந்துணர்வு ஒப்பந்தம் வழிவகுக்கும்.
செயல்திட்டத்தை உருவாக்கும் நோக்கில் கூட்டுப் பணி குழுவின் கூட்டம் விரைவில் நடைபெறும் என்று இருதரப்பிலும் பரஸ்பரம் முடிவெடுக்கப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1733765
-----
(Visitor Counter : 197
எஃகுத்துறை அமைச்சகம்
2030ம் ஆண்டுக்குள் 300 மில்லியன் டன்களும், 2047ம் ஆண்டுக்குள் 500 மில்லியன் டன்களும் என்ற எஃகு உற்பத்தி இலக்கை அடைய யுக்திகள் வகுக்க வேண்டும்: எஃகுத்துறை அமைச்சர் திரு ராம் சந்திர பிரசாத் சிங்
எஃகு துறையில் இந்தியாவை தற்சார்புடையதாக்குதல் - 2ம் நிலை எஃகு துறையின் பங்கு’’ என்ற தலைப்பிலான தேசிய கருத்தரங்கு புதுதில்லி, விஞ்ஞான் பவனில் இன்று நடைபெற்றது.
இந்தக் கருத்தரங்கைத் தொடங்கி வைத்த மத்திய எஃகுத்துறை அமைச்சர் திரு ராம் சந்திர பிரசாத் சிங் கூறியதாவது:
எஃக்குத் தொழிற்சாலைகளின் ஆலோசனைகள் பரிசீலிக்கப்படும். தடையற்ற, வெளிப்படையான மற்றும் அனுசரித்துச் செல்லும் நடைமுறைதான் மத்திய அரசின் இலக்கு. கடந்த 1991ம் ஆண்டில் 22 மில்லியன் டன்களாக இருந்த எஃகு உற்பத்தியை, 2021-22ம் ஆண்டில் 120 மில்லியன் டன்களாக எஃகு ஆலைகள் உயர்த்தியுள்ளன.
இதை 2030ம் ஆண்டுக்குள் 300 மில்லியன் டன்களாகவும், 2047ம் ஆண்டுக்குள் 500 மில்லியன் டன்களாகவும் உயர்த்த யுக்திகள் வகுக்க வேண்டும். இதற்கு இரும்புத்தாது மற்றும் இதர மூலப் பொருட்கள் உற்பத்தியையும் அதிகரிக்க வேண்டும். ஹைட்ரஜனைப் பயன்படுத்தி சுத்தமான முறையில் எஃகு தயாரிக்க வேண்டும் என்ற பிரதமரின் தொலைநோக்கையும் உடனடியாக அடைய வேண்டும். நிலக்கரிக்கு மாற்றாக ஹைட்ரஜன் பயன்படுத்தும்போது, இரும்பு மற்றும் எஃகு தொழிலற்சாலைகள் மிகுந்த பயனடையும். நிலக்கரியை இறக்குமதி செய்வதும் குறையும்.
இவ்வாறு மத்திய அமைச்சர் திரு ராம் சந்திர பிரசாத் சிங் கூறினார்.
எஃகுத்துறை இணையமைச்சர் திரு ஃபகன் சிங் குலாஸ்தே கூறுகையில், ‘‘ எஃகு தொழில்துறையினர் தங்கள் தேவைகளை மத்திய அரசுக்கு நம்பிக்கையுடன் தெரிவித்து உகந்த சூழலை ஏற்படுத்த வேண்டும்’’ என்றார்.
குறு,சிறு மற்றும் நடுத்தர தொழில் நிறுவனங்களுக்கு மத்திய அரசு அளிக்கும் பல உதவிகளை, இத்துறை இணையமைச்சர் திரு பானு பிரதாப் சிங் கொன்டு தெரிவித்தார்.
இந்தக் கருத்தரங்கில், இத்துறையைச் சேர்ந்த பல தரப்பினரும் கலந்து கொண்டனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleseDetail.aspx?PRID=1810237
பாதுகாப்பு அமைச்சகம்
பணியின்போது ஊனமுற்ற வீரர்கள் ஆண்டு
நாட்டுச் சேவைக்காக பணிபுரியும் போது ஊனமுற்ற வீரர்களை கவுரவிக்கும் வகையில் நாட்டுப் பாதுகாப்பு உணர்வை கொண்டாட 2018ம் ஆண்டை இந்திய இராணுவம் பணியாற்றும் போது ஊனமுற்ற வீரர்களின் ஆண்டாக அனுசரிக்கிறது. இந்த வீரர்களின் துயரங்களைப் போக்குவது இதன் முதன்மைக் கண்ணோட்டமாகும். இவர்கள் மிகுந்த அர்ப்பணிப்புடன் தேசத்திற்காகக் கடமையாற்றி ஊனத்தை தங்களது வாழ்க்கையில் அனுபவித்து வருகின்றனர்.
ஊனம் காரணமாக பணியில் இருந்து விடுவிக்கப்பட்டு, உடல் நிலை அல்லது மருத்துவ நிலை காரணமாக வேலை இன்றி இருக்கும் இராணுவ வீரர்களுக்கு நிதி உதவி அளிப்பது இந்த ஆண்டின் நோக்கமாகும்.
இத்தகையை வீரர்கள் மற்றும் அவர்களைச் சார்ந்திருப்பவர்களின் மனஅழுத்தம் மற்றும் துயரங்களை இந்திய இராணுவம் அங்கீகரிகிறது.
குடியரசுத் தலைவர் செயலகம்
ராணுவ வீரர்களின் மனைவியரால் ஏற்பாடு செய்யப்பட்ட உத்வேகமூட்டும் கதைகள் நிகழ்வான அஸ்மிதாவில் குடியரசுத் தலைவர் பங்கேற்றார்
புதுதில்லியில் இன்று  ராணுவ வீரர்களின் மனைவியர் சங்கம்  ஏற்பாடு செய்திருந்த 'அஸ்மிதா-ராணுவ வீரர்களின் மனைவியரின் உத்வேகமூட்டும் கதைகள்' நிகழ்ச்சியில் குடியரசுத் தலைவர் திருமதி திரௌபதி முர்மு கலந்துகொண்டார்.
நிகழ்ச்சியில் பேசிய குடியரசுத் தலைவர் , அனைத்து இந்தியர்கள் சார்பிலும் 'வீர மங்கை'களுக்கு நன்றி தெரிவித்தார். அஸ்மிதா அடையாளங்கள் என்று கெளரவிக்கப்பட்ட 'வீர மங்கை'களை அவர் பாராட்டினார். 'வீர மங்கை'களின் நலனுக்காக ஏ.டபிள்யூ.டபிள்யூ.ஏ மேற்கொண்ட முயற்சிகளையும் அவர் பாராட்டினார்.
ஒரு சமூகம் மற்றும் தேசத்தின் கண்ணியம் என்பது பெண்களின் சுயமரியாதையை அடிப்படையாகக் கொண்டது என்று குடியரசுத் தலைவர் கூறினார். சில பழைய யோசனைகளை விட்டுவிட்டு புதிய யோசனைகளை ஏற்றுக்கொள்ள வேண்டியதன் அவசியத்தை அவர் எடுத்துரைத்தார். 'ஒவ்வொரு வெற்றிகரமான ஆணுக்குப் பின்னாலும் ஒரு பெண் இருக்கிறாள்' என்ற பழமொழியைக் குறிப்பிட்ட அவர், 'ஒவ்வொரு வெற்றிகரமான ஆணுக்கும் அருகில், ஒரு பெண் இருக்கிறாள்' என்பது புதிய பழமொழியாக இருக்க வேண்டும் என்றார். . முற்போக்கான சிந்தனைகளைப் பின்பற்றுவதன் மூலம் பெண்களின் அடையாளத்தையும் தன்னம்பிக்கையையும் வலுப்படுத்த முடியும் என்பதை அவர் பகிர்ந்துகொண்டார்.
ஆயுஷ்
2020 சர்வதேச யோகா தினம் : ஜூன் 10 அன்று முன்னோட்ட நிகழ்ச்சி தூர்தர்ஷன் செய்திகள் சேனலில் நேரலை
2020 சர்வதேச யோகா தினத்தை முன்னிட்டு, மத்திய ஆயுஷ் அமைச்சகம், மொரார்ஜி தேசாய் தேசிய யோகா நிறுவனத்துடன் இணைந்து தொலைக்காட்சி நிகழ்ச்சி ஒன்றுக்கு ஏற்பாடு செய்துள்ளது. இந்த முன்னோட்ட நிகழ்ச்சியானது ஜூன் 10-ம் தேதி இரவு 7 மணி முதல் 8 மணி வரை, தூர்தர்ஷன் செய்திகள் சேனலில் நேரலையாக ஒளிபரப்பாக உள்ளது. இது ஆயுஷ் அமைச்சகத்தின் முகநூல் பக்கத்திலும் நேரலையாக ஒளிபரப்பாகும்.
சர்வதேச யோகா தினத்திற்கான முன்னோட்டமாக ஏற்பாடு செய்யப்பட்டுள்ள இந்த நிகழ்ச்சியில், மத்திய ஆயுஷ் துறை இணை அமைச்சர் திரு ஸ்ரீபத் நாயக், பிரதமர் அலுவலகத்துக்கான இணை அமைச்சர் டாக்டர் ஜிதேந்திர சிங், இந்திய கலாச்சார உறவுகள் குழுமத்தின் தலைவர் டாக்டர் வினய் சகஸ்ரபுத்தே ஆகியோர் மின்னணு ஊடகம் வாயிலாக நாட்டு மக்களுக்கு உரையாற்ற உள்ளனர்.
இந்த முன்னோட்ட நிகழ்ச்சிக்குப் பிறகு, ஜூன் 11-ம் தேதி முதல் 20-ம் தேதி வரை, டிடி பாரதி, டிடி ஸ்போர்ட்ஸ் அலைவரிசைகளில் யோகா தொடர்பான பயிற்சி அமர்வுகள், தினமும் காலை 8 மணி முதல் 8.30 மணி வரை ஒளிபரப்பாக உள்ளன. யோகா பயிற்சி நிறுவனமான மொரார்ஜி தேசாய் தேசிய யோகா நிறுவனம் இதனை நடத்துகிறது.
-----
(
ஆயுஷ்
யோகா பெருவிழாவுடன் 8-ஆவது சர்வதேச யோகா தினக் கொண்டாட்டத்திற்கான கவுண்ட் டவுன் தொடங்கவுள்ளது
மத்திய ஆயுஷ் அமைச்சகத்தின் கீழ் மொரார்ஜி தேசாய் தேசிய யோகா கழகம் யோகா 2022 பெருவிழாவுக்கு நாளை  ஏற்பாடு செய்துள்ளது. சர்வதேச யோகா தினம் 2022 கொண்டாட்டத்தின் 100 நாள் கவுண்ட் டவுன் தொடங்குவதை குறிக்கும் வகையில், மத்திய ஆயுஷ் மற்றும் துறைமுகங்கள், கப்பல் மற்றும் நீர்வழிப்போக்குவரத்துத் துறை அமைச்சர் திரு சர்பானந்தா சோனாவால் இந்நிகழ்ச்சியை தொடங்கி வைக்கவுள்ளார்.
இந்நிகழ்ச்சியில் மத்திய தொழிலாளர், வேலைவாய்ப்பு, சுற்றுச்சூழல் மற்றும் வனத்துறை அமைச்சர் திரு பூபேந்திர யாதவ், ஹரியானா முதலமைச்சர் திரு மனோகர் லால் கட்டார், சிக்கிம் முதலமைச்சர் திரு பிரேம் சிங் தமங்க், மத்திய வெளியுறவு மற்றும் கலாச்சாரத் துறை இணையமைச்சர் திருமதி மீனாட்சி லேகி, ஆயுஷ் மற்றும் மகளிர், குழந்தைகள் மேம்பாட்டுத்துறை இணையமைச்சர் டாக்டர் முஞ்ச்பாரா மகேந்திரபாய் உள்ளிட்டோர் தொடக்க நிகழ்ச்சியில் கலந்து கொள்ளவுள்ளனர்.
உடல் நலன், சுகாதாரம், உலக அமைதி ஆகியவற்றுக்காக கொண்டாடப்படும் சர்வதேச யோகா தினம் 2022-ன் 100 நாள் கவுண்ட் டவுன் தொடங்குவதையொட்டி, யோகாவின் பல்வேறு வகைகள் குறித்து விளம்பரப்படுத்துவது ஆகியவற்றை நோக்கமாக கொண்டு இந்நிகழ்ச்சிக்கு ஏற்பாடு செய்யப்பட்டுள்ளது.
உலகம் முழுவதும் மார்ச் 13 ஆம் தேதி தொடங்கி ஜூன் 21 -2022 வரை 100 நகரங்களில் 100 அமைப்புகள் மூலம், இந்த கவுண்ட் டவுன் இயக்கம் நடைபெறவுள்ளது. கடந்த 2015 ஆம் ஆண்டு சர்வதேச யோகா தின கொண்டாட்டம் தொடங்கப்பட்டதில் இருந்து, ஆயுஷ் அமைச்சகத்தின் கீழ் உள்ள மொரார்ஜி தேசாய் தேசிய யோகா கழகம், யோகா பெருவிழாவை வெற்றிகரமாக நடத்தியிருக்கிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805310
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
இளம் குழந்தைகள், பராமளிப்பாளர்கள்/குடும்பங்களின் வாழ்க்கைத் தரத்தை மேம்படுத்துவதற்கான தீர்வுகளை உருவாக்குவதில் மாநகரங்களுக்கு ஆதரவளிப்பதற்கான சவால்
மத்திய வீட்டுவசதி மற்றும் நகர்ப்புற விவகாரங்கள் இணை அமைச்சர்  திரு ஹர்தீப் சிங் புரி மூன்று புதிய திட்டங்களை இன்று புது தில்லியில் நடைபெற்ற நிகழ்ச்சியொன்றில் துவக்கி வைத்தார்.
இளம் குழந்தைகள் மற்றும் அவர்களது குடும்பங்களுக்கு ஏற்றவாறு மாநகரங்களை உருவாக்குவதில் கவனம் செலுத்தும் சுற்றுப்புறங்களைப் பேணுதல் என்ற சவால்; மாநகரங்களின் தரவு சூழலியலை மதிப்பிடுவதற்கான கட்டமைப்பு; மற்றும் 100 பொலிவுறு நகரங்களின் மாநகர தரவு அலுவலர்களுக்கான இணையம் சார்ந்த பயிற்சித் திட்டம் ஆகியவை ஆகும்.
மத்திய வீட்டுவசதி மற்றும் நகர்ப்புற விவகாரங்கள் அமைச்சக செயலாளர் திரு துர்கா சங்கர் மிஷ்ரா, அமைச்சகத்தின் உயர் அதிகாரிகள் மற்றும் இதர பங்குதாரர்கள் இந்த நிகழ்ச்சியில் கலந்து கொண்டனர்.
மூன்று வருட திட்டமான சுற்றுப்புறங்களைப் பேணுதல் என்ற சவால், இளம் குழந்தைகள், பராமளிப்பாளர்கள்/குடும்பங்களின் வாழ்க்கைத் தரத்தை மேம்படுத்துவதற்கான தீர்வுகளை உருவாக்குவதில் மாநகரங்களுக்கு ஆதரவளிக்கும்.
பெர்னார்ட் வான் லியர் பவுண்டேசன், நெதர்லாந்தின் ஆதரவோடும், டபுள் யூ ஆர் ஐ இந்தியாவின் தொழில்நுட்பத்தின் ஆதரவோடும் இந்த சவால் நடத்தப்படுகிறது.
மேலும் விவரங்களுக்கு இந்த ஆங்கில செய்திக் குறிப்பை காணவும்:https://pib.gov.in/PressReleasePage.aspx?PRID=1670032
----
(Visitor Counter : 195
பாதுகாப்பு அமைச்சகம்
கடல்தூய்மை திட்டம் சர்வதேச கூட்டாண்மையை பெற்றுள்ளது: நீர்நிலைகளைதூய்மைப்படுத்துவதற்கு சர்வதேச நோக்கங்களை அடைவதற்கான முயற்சிகளுக்காக பாதுகாப்புத் துறை அமைச்சர் திரு ராஜ்நாத் சிங்தலைமையில் என்சிசி மற்றும் ஐநா சுற்றுச்சூழல் திட்டம் புரிந்துணர்வு ஒப்பந்தத்தில்கையெழுத்திட்டுள்ளது
பிளாஸ்டிக் கழிவு மாசு தொடர்பான விவகாரங்களை எதிர்கொள்ளவும், கடல் தூய்மை திட்டம் மூலம் நீர்நிலைகளை தூய்மைப்படுத்துவதற்கு சர்வதேச நோக்கங்களை அடையவும், பாதுகாப்புத் துறை அமைச்சர் திரு ராஜ்நாத் சிங் தலைமையில் என்சிசி மற்றும் ஐநா சுற்றுச்சூழல் திட்டம் இடையே புரிந்துணர்வு ஒப்பந்தம் கையெழுத்தானது. இந்த ஒப்பந்தத்தில், என்சிசி தலைமை இயக்குனர் லெப்டினன்ட் ஜென்ரல் குர்பீர்பால்சிங், ஐநா உலக உணவுத் திட்ட பிரதிநிதி திரு பிஷோ பரஜூலி ஆகியோர் கையெழுத்திட்டனர்.
இந்த நிகழ்ச்சியில் பேசிய பாதுகாப்புத் துறை செயலாளர் டாக்டர் அஜய்குமார், இந்த இயக்கம் சிறந்த வெற்றி அடைய என்சிசி மேற்கொண்ட முயற்சிகளுக்கு பாராட்டுவதாக தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1861442
கனரகத் தொழில்கள் அமைச்சகம்
மோட்டார் வாகனத் தொழில் துறையின் ஒரு நாள் மெகா "ஐந்து உறுதிமொழிகளை நோக்கி" கண்காட்சியை வரும் பிப் 4-ஆம் தேதி மனேசரில் மத்திய கனரகத் தொழில்துறை அமைச்சகம் டாக்டர்.மகேந்திரநாத் பாண்டே தொடங்கி வைக்கிறார்
மோட்டார் வாகனத் தொழில் துறையின் ஒரு நாள் மெகா "ஐந்து உறுதிமொழிகளை நோக்கி" கண்காட்சியை வரும் பிப் 4ம் தேதி அரியானாவின் மனேசரில் உள்ள சர்வதேச மோட்டார் வாகனத் தொழில்நுட்ப மையத்தில் மத்திய கனரகத் தொழில்துறை அமைச்சகம் டாக்டர்.மகேந்திரநாத் பாண்டே தொடங்கி வைக்கிறார். பிரதமர் திரு.நரேந்திர மோடி சிஓபி 26 உச்சிமாநாட்டில் வெளியிட்ட அறிவிப்புகளின் கீழ், "ஐந்து உறுதிமொழிகளை நோக்கி" என்ற கருத்தை மத்திய மோட்டார் வாகன வளர்ச்சி மற்றும் மேம்பாட்டுத் துறை அமைச்சகத்தின் முன் முயற்சிகளை முன்னிருத்தும் வகையில் ஏற்பாடு செய்யப்பட்டுள்ளது.
இந்தக் கண்காட்சியை மத்திய அமைச்சர் டாக்டர்.மகேந்திரநாத் பாண்டே மற்றும் மத்திய இணை அமைச்சர் திரு.கிருஷன் பால் ஆகியோர் தொடங்கி வைக்கின்றனர். இந்தக் கண்காட்சியில், சுற்றுச்சூழலைப் பாதிக்காத வகையில் வாகன உற்பத்தி மற்றும் உதிரி பாகங்களை தயாரிப்பது குறித்தும் அதற்கான வழிமுறைகளை எளிதாக்குவது மற்றும் கார்பன் உமிழ்மை குறைப்பதை வலியுறுத்தியும் பல்வேறு நிகழ்ச்சிகளுக்கு ஏற்பாடு செய்யப்பட்டுள்ளது.
இந்தக் கண்காட்சியில் மோட்டார் வாகனத் துறையைச் சேர்ந்த முக்கிய பிரதிநிதகள், நித்தி ஆயோக்கைச் சேர்ந்த மூத்த அதிகாரிகள், ஸ்டார்ட் அப் நிறுவனங்களைச் சேர்ந்தவர்கள், கல்வியாளர்கள், மாணவர்கள் மற்றும் இதர துறை சார்ந்த வல்லுநர்கள் பங்கேற்கின்றனர்.
தகவல் மற்றும் ஒலிபரப்பு அமைச்சகம்
டாக்டர் எல் முருகன் குல்காம் மாவட்டத்திற்கு அக்டோபர் 27, 28 ஆகிய நாட்களில் பயணம் மேற்கொள்கிறார்
மத்திய அரசின் மத்திய மக்கள் தொடர்பு திட்டத்தின் ஒரு பகுதியாக மத்திய மீன்வளம் மற்றும் தகவல் ஒலிபரப்புத்துறை இணையமைச்சர் டாக்டர் எல் முருகன் குல்காம் மாவட்டத்திற்கு அக்டோபர் 27 மற்றும் 28 ஆகிய நாட்களில் பயணம் மேற்கொள்கிறார்.
இப்பயணத்தின் போது அரிகுண்டுவில் வெள்ளத்தடுப்பு பணிகளை ஆய்வு செய்யவுள்ளார். அத்துடன் அதே இடத்தில் வெள்ளத்தடுப்பு அமைப்பின் நான்காம் கட்டத்தை திறந்துவைக்கவுள்ளார். செக்போராவில் அமிர்த சரோவர் மற்றும் பொதுப்பூங்காவையும் அவர் திறந்து வைக்கவுள்ளார்.
இந்நிகழ்ச்சிகளுக்கு இடையே சான்சரில் உள்ள ட்ரௌட் மீன் பண்ணை மற்றும் அமிர்த சரோவர், லக்திபோரா நெஹாமாவில் உள்ள ட்ரௌட் மீன் தீனி ஆலை மற்றும் புகழ்பெற்ற அஹெர்பால் நீர்வீழ்ச்சியையும் அமைச்சர் பார்வையிட உள்ளார். அகர்பாலில் உள்ள மீன் வளர்ப்பு பண்ணை மற்றும் மாடர்காமில் உள்ள ஒருங்கிணைந்த பண்ணை முறைகளை டாக்டர் முருகன் ஆய்வு செய்யவுள்ளார்.
சவல்ஹாம் ஓய்வுவிடுதியில் மாவட்ட அதிகாரிகளுடான ஆய்வு கூட்டத்திற்கு டாக்டர் முருகன் தலைமைதாங்க உள்ளார்.
தமது பயணத்தின் இரண்டாம் நாளன்று குல்காமில் துறை சார்பாக வைக்கப்பட்டுள்ள அரங்குகளை அமைச்சர் ஆய்வு செய்ய உள்ளார். அத்துடன் பல்வேறு அரசு திட்ட பயனாளிகளுடன் அவர் உரையாடவுள்ளார்.
குல்காமில் இருந்து திருமண மண்டபம் ஒன்றிற்கு டாக்டர் முருகன் அடிக்கல் நாட்டவுள்ளார். நவீன நகர திட்டத்தின் கீழ் ரூ.6.09 கோடி செலவில் இது கட்டப்படவுள்ளது.
தனது சுற்றுப்பயணத்தின் முடிவில், அமைச்சர் குல்காம் மாவட்ட வளர்ச்சி குழுமம் , வட்டார வளர்ச்சி குழுமம் , பஞ்சாயத்ராஜ் அமைப்புகளின் உறுப்பினர்களுடன் உரையாடவுள்ளார்.
குடியரசுத் தலைவர் செயலகம்
குடியரசுத் தலைவர் மாளிகையின் செய்திக் குறிப்பு
ஜம்மு காஷ்மீர் துணை நிலை ஆளுநர் திரு கிரிஷ் சந்திர முர்முவின் ராஜினாமாவை, குடியரசுத் தலைவர் ஏற்றுக் கொண்டுள்ளார்.
குடியரசுத் தலைவர் திரு ராம்நாத் கோவிந்த், ஜம்மு காஷ்மீரின் துணை நிலை ஆளுநராக திரு மனோஜ் சின்ஹாவை நியமனம் செய்துள்ளார். திரு கிரிஷ் சந்திர முர்மு விலகலை அடுத்து, திரு மனோஜ் சின்ஹா துணை நிலை ஆளுநராக பொறுப்பேற்கும் நாளிலிருந்து இந்த நியமனம் அமலுக்கு வரும்.
எரிசக்தி அமைச்சகம்
இரவில் விளக்குகளை அணைப்பதால் மின்தொகுப்பில் ஸ்திரமற்ற நிலை ஏற்படும், மின்னழுத்தத்தில் ஏற்ற, இறக்கம் உருவாகும் என்பது தவறான புரிதல்; எரிசக்தி அமைச்சகம்
வீடுகளில் விளக்குகளை மட்டுமே அணைக்குமாறு பிரதமர் அழைப்பு விடுத்தார்; வேறு எந்த மின் உபகரணங்களையும் அல்ல என விளக்கம்
மாண்புமிகு பிரதமர் ,ஏப்ரல் 5-ம்தேதி இரவு 9.00 மணி முதல் 9.09 மணி வரை மக்கள் தாங்களாக முன்வந்து வீடுகளில் விளக்குகளை அணைக்குமாறு கேட்டுக்கொண்டார். பிரதமரின் இந்த அழைப்பு காரணமாக, மின்தொகுப்பில் ஸ்திரமற்ற நிலை ஏற்படும் என்றும், மின்னழுத்தத்தில் ஏற்ற, இறக்கம் உருவாகி, அதன் காரணமாக , வீடுகளில் மின் உபகரணங்களுக்கு பாதிப்பு ஏற்படும் என்றும், சில தவறான புரிதல்கள் வெளியாகியுள்ளன. இவை மிகவும் தவறான தகவல்கள் என்று மத்திய அரசின் எரிசக்தி அமைச்சகம் கூறியுள்ளது..
இந்திய மின்தொகுப்பு வலுவான, நிலையான கட்டமைப்பு கொண்டது. மின்சாரத் தேவையில் ஏற்படும் மாறுபாடுகளைக் கையாளும் வகையில் போதிய ஏற்பாடுகளும், வழிமுறைகளும் தயார் நிலையில் வைக்கப்பட்டுள்ளதாக எரிசக்தி அமைச்சகம் தெரிவித்துள்ளது.
மாண்புமிகு பிரதமர் ஏப்ரல் 5-ம்தேதி இரவு 9.00 மணி முதல் 9.09 மணி வரை மக்கள் விளக்குகளை மட்டுமே அணைக்க வேண்டும் என்று வேண்டுகோள் விடுத்துள்ளார். தெரு விளக்குகளையோ, வீடுகளில் உள்ள கணினிகள், தொலைக்காட்சிப் பெட்டிகள், மின் விசிறிகள், குளிர்சாதனப் பெட்டிகள், குளிரூட்டிகள் போன்ற வேறு எதையுமோ அணைக்குமாறு கூறவில்லை எனத் தெளிவுபடுத்தியுள்ள எரிசக்தி அமைச்சகம், வீடுகளில் விளக்குகள் மட்டுமே அணைக்கப்பட வேண்டும் என்று கூறியுள்ளது.
மருத்துவமனைகளில் உள்ள விளக்குகள், பொதுப்பயன்பாடுகள், நகராட்சி சேவைகள், அலுவலகங்கள், காவல் நிலையங்கள், உற்பத்திப்பிரிவுகள், போன்ற அனைத்து அத்தியாவசிய சேவைகளும் விளக்குகளுடன் இயங்கும் என்றும், பிரதமரின் வேண்டுகோள், வீடுகளில் உள்ள விளக்குகளை அணைப்பதற்கு மட்டுமே விடுக்கப்பட்டது என்றும் விளக்கம் அளிக்கப்பட்டுள்ளது.
அனைத்து உள்ளாட்சி அமைப்புகளும் பொது மக்களின் பாதுகாப்புக்காக தெரு விளக்குகளைப் பராமரிக்குமாறு அறிவுறுத்தப்பட்டுள்ளதாகவும் அமைச்சகம் கூறியுள்ளது..
(
பிரதமர் அலுவலகம்
பசுமை எரிசக்தி துறையில் நிலையான வளர்ச்சியை உருவாக்க அரசு உறுதியுடன் உள்ளது: பிரதமர்
பசுமை எரிசக்தி துறையில் நிலையான வளர்ச்சியை உருவாக்க அரசு உறுதியுடன் உள்ளது என்று பிரதமர் திரு. நரேந்திர மோடி கூறியுள்ளார்.
மத்திய கனரக தொழில்துறை அமைச்சர் டாக்டர் மகேந்திர நாத் பாண்டே தனது ட்விட்டரில் ஃபேம்-II திட்டத்தின் கீழ் மின்சார வாகனங்கள் 22.9 கோடி லிட்டர் எரிபொருளைச் சேமித்து, 33.9 கோடி கிலோ கரியமில வாயு உமிழ்வைக் குறைத்துள்ளன என்று தெரிவித்துள்ளார். இந்த ட்வீட்டிற்கு திரு. மோடி பதிலளித்துள்ளார்.
பிரதமர் தனது ட்விட்டரில் கூறியிருப்பதாவது:
“பசுமை எரிசக்தி துறையில் நிலையான வளர்ச்சியை ஏற்படுத்த எங்கள் அரசாங்கம் முழு அர்ப்பணிப்புடன் செயல்படுகிறது."
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பொருளாதார நடவடிக்கையை அதிகரிக்க, நல்ல மேம்பட்ட உள்கட்டமைப்பு முக்கியம்: அமைச்சர் திரு நிதின் கட்கரி வலியுறுத்தல்
அரசின் வருவாய் தளத்தை மேம்படுத்தி, பொருளாதார நடவடிக்கையை அதிகரிப்பதில், நன்கு மேம்படுத்தப்பட்ட உள்கட்டமைப்பின் முக்கியத்துவத்தை மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி வலியுறுத்தியுள்ளார்.
இந்தியாவில் உள்ள அமெரிக்க வர்த்தக சபையின் 29வது ஆண்டு பொது கூட்டத்தில், ‘உலகளாவிய விநியோக சங்கிலியில், உள்கட்டமைப்பால் இயங்கும் இந்தியா’ என்ற தலைப்பில் காணொலி காட்சி மூலம் உரையாற்றிய மத்திய அமைச்சர் திரு நிதின் கட்கரி பேசியதாவது:
இந்தியா-அமெரிக்கா இடையிலான இருதரப்பு வர்த்தகம் கடந்த 2 தசாப்தங்களில், 16 பில்லியின் அமெரிக்க டாலரிலிருந்து, 149 பில்லியன் அமெரிக்க டாலராக அதிகரித்துள்ளது. 2025ம் ஆண்டுக்குள், இது 500 பில்லியன் அமெரிக்க டாலரை எட்டும் என எதிர்பார்க்கப்படுகிறது. இந்தியா மற்றும் அமெரிக்கா இடையே தொழில்நுட்ப பரிமாற்றம், புத்தாக்கம் மற்றும் ஆராய்ச்சி மற்றும் மேம்பாட்டு நடவடிக்கைகள் மேலும் அதிகரிப்பது குறித்து ஆராய வேண்டும்.
அடுத்த 5 ஆண்டுகளில், 5 டிரில்லியன் டாலர் பொருளாதாரத்தை எட்டும் இந்தியாவின் தொலைநோக்கை நிறைவேற்றுவதற்கு, உள்கட்டமைப்பு மேம்பாடு முக்கிய பங்காற்றுகிறது. தேசிய உள்கட்டமைப்பு திட்டம் மூலம் 1.4 டிரில்லியன் அமெரிக்க டாலரை, மத்திய அரசு முதலீடு செய்கிறது. நாட்டில் முழுமையான மற்றும் ஒருங்கிணைந்த உள்கட்டமைப்பு மேம்பாட்டுக்கு ரூ.100 லட்சம் கோடிக்கு மேற்பட்ட மதிப்பில் மேற்கொள்ளப்படும் பிரதமரின் ஆற்றல்  திட்டம் விரைவில் தொடங்கப்படவுள்ளது.
மின்சார வாகனங்களுக்கான மிகப் பெரிய சந்தையாக இந்தியா மாறிவருகிறது. மின்சார வாகனங்களின் பேட்டரி தொழில்நுட்ப ஆராய்ச்சி மற்றும் மேம்பாடு, மறுசீரமைப்பு தொழில்நுறைகளில் அமெரிக்க நிறுவனங்கள் இணைந்து செயல்பட முடியும்.
இவ்வாறு மத்திய அமைச்சர் திரு நிதின்கட்கரி பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751401